कस्टम क्लीयरेंस के बहाने महिलाओं को ठगते थे; खुद को UK का बताते थे
Delhi Nigerian Youth Matrimonial App Fraud Case - दिल्ली पुलिस ने नाईजिरिया के रहने वाले 2 युवकों को मैट्रमोनियल एप पर धोखा देने के आरोप में गिरफ्तार किया है। दोनों सोशल मीडिया पर खुद को UK का बताते थे। पुलिस ने बताया कि आरोपी मरीन इंजीनियर और बड़ी आईटी कंपनी
दिल्ली पुलिस ने नाईजिरिया के रहने वाले 2 युवकों को मेट्रोमोनियल एप पर धोखा देने के आरोप में गिरफ्तार किया है। दोनों सोशल मीडिया पर खुद को UK का बताते थे। पुलिस ने बताया कि आरोपी मरीन इंजीनियर और बड़ी आईटी कंपनी का वर्कर बनकर एप पर महिलाओं को शादी के लिए फंसाते थे।
आरोपी महंगे गिफ्ट का लालच देकर गिफ्ट की कस्टम क्लीयरैंस के नाम पर पैसे मांगते थे। उनका नाम अलेक्स (30) और इबेह (45) है। वे कई महीनों से महिलाओं को धोखा दे रहे थे।
ऐसे सामने आया मामला...
यह मामला सामने तब आया जब दोनों ने प्रेसिडेंट एस्टेट इलाके में रहने वाली 24 साल की एक लड़की से चार लाख रुपए की ठगी की। उसने पुलिस को बताया कि वह एक मैट्रमोनियल एप पर अमन अरोड़ा नाम के व्यक्ति से मिली थी। जिसने यह बताया था कि वह ब्रिटेन में रहता है। उनकी बात वॉट्सऐप पर होने लगी फिर कुछ दिनों बाद अमन ने कहा कि वो उससे मिलने मुंबई आ रहा है।
1 फरवरी को उसे मुंबई एयरपोर्ट से फोन आया कि अमन को महंगे गिफ्ट और 4,000 पाउंड ले जाते हुए हिरासत में ले लिया गया है। युवती से उन गिफ्ट्स को रजिस्टर कराने के नाम पर 8,500 रुपए मांगे गए। साथ ही कहा गया कि अमन व कीमती सामान को छुड़ाने के लिए पैसे और भी पैसे खर्च करने होंगे। इन फोन कॉल के बाद लड़की ने 4 लाख रुपए दे दिए। लेकिन बाद में उसे कुछ शक हुआ तो उसने इस इस मामले की शिकायत पुलिस से की।
ग्रेटर नोएडा से चलता था गिरोह
दिल्ली पुलिस के डीसीपी प्रणव तायल बताया कि शिकायत मिलने के बाद हमारी टीम ने तुरंत चैट, लेनदेन, आईपी एड्रेस और कॉल डिटेल्स निकालना शुरू कर दिया। इंवेस्टिगेशन में पुलिस को पता चला कि आरोपी ग्रेटर नोएडा से ऑपरेट होने वाले एक गिरोह का सदस्य है। उसे पकड़ने के लिए कई बाद टीमें भेजकर स्थानीय लोगों से पूछताछ करवाई गई।
कई दिनों बाद छापेमारी के दौरान आरोपी को किराए के घर से गिरफ्तार किया गया। अलेक्स के पास से वह फोन भी बरामद किया गया है जिससे वे वारदात को अंजाम दे रहे थे।
तीन साल पहले मेडिकल वीसा पर भारत आए थे आरोपी
पूछताछ में आरोपियों ने बताया कि वे तीन साल पहले मेडिकल वीसा पर भारत आए थे। उनके पास कोई काम नहीं था तो महिलाओं को ठगना शुरू कर दिया। उन्होंने सोशल मीडिया पर UK का बताते हुए फेक प्रोफाइल बनाई।
इसके बाद वे अलग अलग ऐप्स पर भारतीय महिलाओं से संपर्क करते और उन्हें शादी के लिए प्रपोज करते। अच्छी लाइफस्टाइल का झांसा देकर वे कस्टम क्लीयरेंस के नाम पर पैसा मांगते थे। आरोपी महिलाओं से कहते थे कि वे जल्द ही USA शिफ्ट होने वाले हैं और उनसे शादी करना चाहते हैं।
तीन एटीएम कार्ड और नगद 10 हजार रुपए मिले
इबेह का बैंक खाता भी है जिसमें वह ठगे गए रुपए इकट्‌ठा करता था पुलिस को आरोपियों के पास से 3 एटीएम कार्ड और धोखे से कमाए 10 हजार रुपए मिले हैं। पुलिस ने बताया कि गिरोह में और भी सदस्य शामिल हैं जो फरार हैं। सभी ने मिलकर कई महिलाओं को धोखा दिया है। उनकी तलाशी की जा रही है।